Sartor Storsenter

Thon Senter Sartor er et kjøpesenter som ligger i Straume i Øygarden kommune på øyen Litle Sotra ca. 15 km vest for Bergen sentrum, og er en del av Sotra Kystby. Senteret ble åpnet 16. november 1978 og har nå ca. 130 butikker og serveringssteder og ca. 40 andre virksomheter innen opplevelse, helse og annen tjenesteyting. Kystbygarasjen, som er et parkeringsanlegg under senteret med plass til ca. 1500 biler, åpnet 20. november 2014. Sotra Kino åpnet 22. mai 2015, og heter nå Odeon Kino Sotra. Senteret er eid og driftet av Sartor Holding og Olav Thon Gruppen. Senteret er utvidet og ombygget flere ganger, blant annet i 1981, 1992, 1999 og 2004. Den siste store utbyggingen var i 2012-16. Siste del av utbyggingen ble åpnet av Olav Thon 16. juni 2016, og senteret fikk da et samlet areal på ca. 93 000 kvm. Senteret feiret 40-årsjubileum i 2018.

 Sartor 
Ordet «Sartor» stammer fra en dansk omskriving av navnet på øyen Sotra. Denne skrivemåten er ikke lenger i bruk med unntak av noen firmaer; Sartor Holding AS, Sartor & Drange, Sartor Tannlegesenter, Sartor VVS og Sartor Skytterlag.

 Eksterne lenker 
 Sartor Storsenters nettsted

Kategori:Næringsliv i Vestland
Kategori:Byggverk i Øygarden
Kategori:Kjøpesentre i Vestland
Kategori:Etableringer i 1978